Rakennustapaselostus Haso xxxx Katuosoite 00000 Helsinki Suunnittelija Oy XX.X.202X

Versio 1.4	6.11.2025 (korvaa version 1.3) Muutos nimetty rakennustapaselostukseksi, päivitetty esteettömyyskirjauksia, tupakointikielto, pysäköinnin ja pyöräsäilytyksen määrittelyt, keittiön varustelu (induktioliesi ja apk), päivitetty teknisten järjestelmien sisältö, mallitekstien vähäisiä tarkennuksia (HUOM!: poista tämä versiohistorialaatikko valmiista asiakirjasta)

Siniset tekstit ovat ohjetekstejä, jotka poistetaan lopullisesta rakennustapaselosteesta

Mustat tekstit ovat kaikissa rakennustapaselosteen pysyviä tekstejä, joita ei muokata.

Punaiset tekstit ovat esimerkkitekstejä, jotka suunnittelija muokkaa vastaamaan kohdetta.

Violetit tekstit ovat mallitekstejä, joista valitaan kohteeseen sopiva.

Rakennustapaselostus on myyntiasiakirja. Pääsuunnittelija vastaa tietojen oikeellisuudesta.

Yleistä

Hankkeen tausta ja erityispiirteet, esim. jos suunnitelma perustuu SUTA-kilpailun voittaneeseen ehdotukseen.

Kohteen pääsuunnittelija on arkkitehti XX, Arkkitehtitoimisto XX Oy:stä.

Kerrotaan kohteen sijainnista, ympäristöstä, liikenneyhteyksistä ja palvelusta. Palveluiden tilanne on tarkistettava myyntiaineiston teon yhteydessä.

Esim.:

Haso Mallikohde sijaitsee Kalasatamassa Junonkadun keskivaiheilla. Alueelle on erinomaiset julkisen liikenteen yhteydet. Kalasataman metroasema on muutaman korttelin päässä ja lähitulevaisuudessa Junonkadulla kulkeva raitiovaunulinja 5 vie talon edustalla olevalta pysäkiltä suoraan keskustaan. Alueelta on hyvät kevyen liikenteen yhteydet keskustaan ja rakenteilla olevan kevyenliikenteen sillan valmistuessa myös Mustikkamaalle. Alueen palvelut keskittyvät Kalasataman metroaseman yhteyteen rakennettavaan kauppakeskukseen.

Perustiedot rakennettavasta kohteesta: rakennuksien ja porrashuoneiden lukumäärä, kerrosluku, onko kellari tai ullakkokerroksia, kulkuyhteydet porrashuoneisiin ja niiden esteettömyys. Kirjattava kohteen savuttomuus.

Esim.:

Rakennuksessa on viisi asuinkerrosta ja yhteistiloja kattokerroksessa. Lisäksi rakennuksessa on kellari, joka liittyy korttelissa olevaan autohalliin. Rakennuksessa on kolme hissillistä porrashuonetta, joista on esteetön yhteys kaikkiin asuntoihin lukuun ottamatta kahta maantasokerroksen asuntoa, joihin on esteetön käynti oman ulko-oven kautta. Porrashuoneisiin on esteetön sisäänkäynti katutasolta, korttelin sisäpihalta ja autohallista. Piha on esteetön.

Rakennettava yhtiö on savuton. Asunnoissa, parvekkeilla ja yhtiön hallitsemissa yhteisissä tiloissa, kuten saunoissa, kerhotiloissa ym. ei saa tupakoida. Pihalla tupakointi on kielletty.

Tontti

Perustiedot rakennuspaikasta ja tontin hallintamuoto

Esim.:

Rakennuspaikka sijaitsee Sörnäisissä Kalasataman kaupunginosassa korttelissa xxxxx, tontilla x. Idässä rajana on xxxkatu, pohjoisessa xxxkatu, etelässä xxxkatu ja länsisivulla on yhteiskäyttöinen piha-alue naapuritonttien kanssa. Kohde rakennetaan kaupungin vuokratontille.

Asunnot

Kuvaa perustiedot asunnoista ja huoneistokohtaisista ulko-ja aputiloista sekä asuntojen esteettömyydestä. Kaksikerroksisissa asunnoissa lisää kirjaus selviytymiskerroksesta. Poikkeamat varustetasoista ilmoitetaan selvästi luetteloimalla asunnot, jotka poikkeavat yleistasosta.

Esim.:

Asuntoja on yhtiössä yhteensä xx kpl. Jokaiseen asuntoon kuuluu asuntokohtainen lasitettu parveke, joka on asukkaan toimesta varustettavissa esteettömäksi / joka on esteetön / (seniori tms. erityiskohteissa). Lisäksi osassa maantasokerroksen asuntoja on pihaterassi. Osassa asuntoja on huoneistokohtainen sauna. Jokaiselle asunnolle kuuluu yhtiön kellaritiloissa sijaitseva lämmin irtaimistovarasto. Kaikkiin asuntoihin on esteetön kulku ja ne on suunniteltu esteettömiksi.

Mikäli kohteessa on olosuhteiltaan muista tiloista poikkeavia viherhuoneita, tulee tässä kohtaa olla kohdekohteisesti tarkistettu teksti, esim:

Viherhuoneen peruslämpötila on määritelty huoneiston normaalilämpötilaa alhaisemmaksi, lämpötila saattaa aurinkoisissa olosuhteissa nousta normaalia korkeammaksi.

Yhteistilat

Kerrotaan perustiedot asuntoja palvelevista yhteistiloista sekä niiden sijainnista ja kulkuyhteyksistä niihin. Muistettava kirjata maininta mahdollista eri yhtiöiden kesken yhteiskäyttöisistä tiloista ”joihin myös As. Oy Helsingin Naapurin asukkailla on käyttöoikeus”.

Esim:

Pesula, kuivaushuoneet, irtaimistovarastot ja väestönsuoja (normaaliajan käyttö irtaimistovarasto) sijaitsevat kellarikerroksessa. Apuvälinevarastot ja ulkoiluvälinevarastot ovat maantasokerroksessa porrassisäänkäyntien yhteydessä. Ylimmässä kerroksessa sijaitsevat kerhotila ja talosauna. Kellarikerroksen tiloihin on sisäyhteys molemmista porrashuoneista.

Liiketilat

Perustiedot mahdollisista liiketiloista

Esim:

A-portaan maantasokerroksessa sijaitsee n. 120 m2 kokoinen liiketila, joka tulee Tilapalvelun hallintaan.

Jätteiden keräys

Kirjataan jätehuoltoon liittyvät perustiedot: jätehuoneen / syväkeräyspisteen sijainti tai vaihtoehtoisesti tieto putkikeräysjärjestelmästä ja sen keräyspisteiden sijoituksesta. Lisäksi tieto mahdollisesta kierrätyshuoneesta.

Alueelle on rakennettu keskitetty jätteiden imukeräysjärjestelmä. Jätepisteet sijaitsevat korttelin yhtiöiden yhteiskäyttöisellä piha-alueella. Kortteliin xxxxx tontille x sijoittuu erityisjakeille, mm. lasi ja metalli, tarkoitettu kierrätyshuone.

Paikoitus ja liikenne

Kirjataan autopaikkojen lukumäärä ja niiden tyyppi (kattamaton maantasopaikka, autokatos, kansitaso, kylmä autohalli) ja sijainti (tontilla / toisella tontilla), hallinta (yhtiön halli / eri yhtiöiden yhteishalli, palveluyhtiön halli), kulkuyhteys ja esteettömyys/ le-paikat ja niiden sijainti, ajoyhteyden sijainti, sähkölämmityspistorasiat, sähköautojen latausmahdollisuus ja siihen varautuminen sekä latauspaikkojen lukumäärä. Mahdolliset pysäköinnin väliaikaisratkaisut kirjataan tähän.

Kirjataan pyöräpaikkojen sijainti.

Esim.

Taloyhtiön autopaikat, xx kpl, sijaitsevat AH-tontille xxxxx/xx rakennettavassa korttelin yhtiöiden yhteiskäyttöisessä kylmässä autohallissa pihakannen alla. Ajoyhteys autohalliin on korttelin koillisnurkalta xxkadulta. Autopaikat varustetaan lämmityspistorasioilla. Kaikista porrashuoneista on esteetön yhteys autohalliin. Autopaikoista kaksi on mitoitettu liikuntaesteisille.

Polkupyörien säilytyspaikkoja on piha-alueella ja ensimmäisen kerroksen varastotiloissa. A-portaan ulkoiluvälinevarastossa on lattiakaivollinen pyörien pesu- ja huoltopiste.

Rakennukset

Rakennusrunko

Kirjataan perustiedot rakennusrungosta ja vesikatosta.

Esim:

Rakennus on betonielementtirakenteinen kerrostalo, jonka kantava runko on teräsbetonielementtejä ja väli- ja yläpohjat ontelo- ja kuorilaattoja. Alapohjat ovat kantavia, tuuletettuja ja eristettyjä betonirakenteita. Vesikatto on tasakatto, jonka katemateriaalina on kumibitumikermi. Osalla vesikattoa on maksaruohokatto.

Ulkoseinät

Kirjataan perustiedot julkisivumateriaaleista.

Esim.:

Rakennuksen julkisivut ovat pääosin paikalla puhtaaksimuurattua tiiltä, tiilimuurauksessa käytetään kahta eri punaruskeaa sävyä. Pihan puolella julkisivut ovat tiilipintaisia betonielementtejä. Parvekkeiden taustaseinät ovat maalattuja betonielementtejä.

Väliseinät

Kirjataan perustiedot väliseinämateriaaleista. Mikäli huoneistoissa on puolikorkeita seiniä, tulee ne ilmoittaa tässä.

Esim.:

Huoneistojen väliset seinät ovat kantavia teräsbetonielementtejä. Muut väliseinät ovat pääosin kipsilevyverhottuja teräsrankaseiniä. Kylpyhuoneiden ja löylyhuoneiden seinät ovat kivirakenteisia.

Ikkunat ja ovet

Kirjataan perustiedot ikkuna- ja ovirakenteista (parvekeoven tyyppi, ranskalaisen parvekkeen ovi, asuntojen sisäovet ja porrashuoneen ovet, rakennuksen ulko-ovet ja yhteistilojen sisäovet). Maininta mahdollisista sälekaihtimista.

Esim:

Asuntojen ikkunat ja parvekeovet ovat sisäänaukeavia, kolmilasisia ja puu-alumiini-rakenteisia. Parvekeovet ovat yksilehtisiä ja ulosaukeavia. Ikkunoissa ja parvekeovissa on maalatut puuosat ja ulkopinta on pulverimaalattua alumiinia. Asuntojen ikkunat ja parvekeovet varustetaan sälekaihtimin. Kaikissa makuuhuoneissa ja olohuoneessa on tuuletusikkuna.

Asuntojen porrastaso-ovet ovat yksilehtisiä tammiviilupintaisia laakaovia. Huoneistojen sisäovet ovat tehdasmaalattuja laakaovia. Löylyhuoneissa on kokolasiovet.

Asunnon pintamateriaalit

Kattopinnat

Kirjataan tiedot asuntojen kattopinnoista (ontelolaattapintojen käsittely, kuivien tilojen alakatot ja kotelot ja kylpyhuoneiden ja asuntosaunojen alakatot).

Esim:

Asuntojen kattopinnat ovat tasoitettuja ja maalattuja ontelolaattoja. Ontelolaattojen saumoja ei tasoiteta piiloon. Piirustuksissa osoitetut katot tehdään alaslaskettuina kipsilevyrakenteina. Kipsilevyalakatot tasoitetaan ja maalataan. Kylpyhuoneiden, wc-tilojen ja löylyhuoneiden katot ovat kuusipaneelia.

Seinäpinnoitteet

Kirjataan tiedot asuntojen seinien pintamateriaaleista (asuinhuoneiden, kylpyhuoneiden ja wc-tilojen sekä asuntosaunojen seinät, keittiön välitilamateriaali, materiaalivaihtoehtojen määrä).

Esim:

Sisäseinät ovat pääosin maalattuja. Keittiön kalusteväli, kylpyhuoneiden seinät sekä wc-tilojen altaan taustaseinä laatoitetaan keraamisella laatalla. Keraamisista seinälaatoista on valittavana kolme vaihtoehtoa. Asuntosaunojen seinät ovat kuusipaneelia.

Lattiapinnoitteet

Kirjataan tiedot asuntojen lattiamateriaaleista (asuinhuoneet, kylpyhuoneet ja wc-tilat sekä asuntosaunat, asuntojen portaat, materiaalivaihtoehtojen määrä)

Esim:

Asuinhuoneiden, eteisten ja keittiöiden lattianpäällysteenä on parkettia / laminaattia. Wc-tilojen, kylpyhuoneiden ja löylyhuoneiden lattiat laatoitetaan keraamisella laatalla. Lattiamateriaaleista on valittavana kolme eri vaihtoehtoa.

Asunnon kalusteet, varusteet ja laitteet

Keittiöt

Kirjataan tiedot keittiökalusteista

kalusteiden runko- ja ovimateriaali, 3 ovivaihtoehtoa

pöytätasomateriaali, kolme värivaihtoehtoa

allastyyppi

liesityyppi

astianpesukonevaraus ilman alakaappia

mikrovaraus

kylmäkoneiden tyypit ja lukumäärä, tilavaraus (3h)

koneiden väri

Esim:

Komerot ja kaapistot ovat vakiovalmisteisiä ja levyrakenteisia. Rungot ovat melamiinipintaisia. Keittiökalusteiden ovet ovat maalattua mdf-levyä, joista valittavana kolme värivaihtoehtoa. Keittiön työtasot ovat laminaattipintaisia, joista valittavana kolme värivaihtoehtoa. Altaat ovat tasoon upotettuja altaita, materiaalina ruostumaton teräs.

Keittiöissä on huoneistokoon mukaan 500 tai 600mm leveä induktioliesi ja liesikupu. 1-2h-asunnoissa ja pienissä kolmioissa (<70 m2) on jääkaappipakastin, yli 70 m2 suuruisissa 3h-asunnoissa jääkaappipakastin sekä tilavaraus toiselle kylmäkoneelle ja 4h-asunnoissa kaksi jääkaappipakastinta. Asunnoissa on 450 tai 600 mm leveä astianpesukone. Mikroaaltouunille on tilavaraus ja liitännät. Koneiden väri on valkoinen.

Hygieniatilat

Kirjataan tiedot kylpyhuoneiden, asuntosaunojen ja wc-tilojen kalusteista

luetellaan kylpyhuoneen kalusteet tai viittaus kph-kaavioon

tieto koneiden tilavarauksesta

suihkuseinä (kääntyvä)/ suihkuverhotanko

laudemateriaali

Esim:

Kylpyhuoneissa on allastaso alakaappeineen, peilikaappi sekä pyykkikaappi. Pyykinpesukoneelle sekä kuivausrummulle on tilavaraus ja liitännät. Suihkussa on suihkuseinä. Saunojen lauteet ovat tervaleppää. Wc-tiloissa on peilikaappi ja pesuallas allaskaapilla. Kylpyhuoneiden ja wc-tilojen kalusteet ovat teräsrakenteisia.

Asuinhuoneet ja eteiset

Kirjataan tiedot komerokalusteista

ovimateriaali, 3 ovivaihtoehtoa

eteiskaappien ovet

Esim.

Asuinhuoneiden ja eteisten komerokalusteiden rungot ovat melamiinipintaisia ja ovet maalattua mdf-levyä, kolme värivaihtoehtoa. Vaatehuoneissa on vaatetanko ja säädettävät hyllyt.

Asunnon parvekkeet, terassit ja asuntopihat

Otsikosta poistetaan kohteessa esiintymättömät ulkotilat. Asuntopihan rajaus tulee käydä ilmi myyntiasiakirjoista.

Kirjattava tiedot:

parvekelaatan materiaalista

kaideratkaisusta

parvekelasituksen laadusta, ei tiivis

terassien lasitus / lasittamattomuus

varusteet

Esim.

Parvekkeet ovat betonirakenteisia, lattiat ovat pesubetonipintaisia. Parvekekaiteet ovat pääosin metallirunkoisia lasikaiteita. Parvekkeet ovat lasitettuja. Parvekelasitus ei ole tiivis, vaan lasien väliin jää rakoja, joista parvekkeelle voi sataa vettä ja lunta. Parvekkeet ja terassit varustetaan pistorasialla. Parvekkeiden lattiapinta on asunnon lattiaa matalammalla, mutta parveke on asukkaan toimesta varustettavissa tasoeroa pienentävällä puutasolla esteettömäksi. Terassit varustetaan puukomposiittitrallein.

Piha-alueet

Kirjataan, onko piha yhtiön oma, korttelin yhtiöiden hallinnoima yhteispiha vai palveluyhtiön hallinnoima yhteispiha. Kuvaa pihan erityispiirteitä.

Esim.

Taloyhtiön piha toteutetaan pihasuunnitelman mukaisesti istutuksineen ja varusteineen. Pihasuunnitelman korkomerkinnät ovat vastaanottoajankohdan korkoasemia, painumia voi tulla vähäisessä määrin.

/

Tontti rajautuu yhteispihaan, jota hallinnoi ja huoltaa alueellinen palveluyhtiö. Yhteispiha istutetaan ja varustetaan erillisen pihasuunnitelman mukaan. Taloyhtiön tontilla sijaitsevat pihaan liittyvät alueet toteutetaan pihasuunnitelman mukaan.

Tekniset järjestelmät

Rakennuksen energiatehokkuusluokka on A.

Rakennuksen ilmastoselvityksen mukainen hiilijalanjälki on xx kgCO2e/m2/a.

Lämmitysjärjestelmä

Yhtiössä on maalämpöjärjestelmä / Yhtiö liitetään kaukolämpöön. Lämmitysmuotona on vesikiertoinen patterilämmitys. Asuinhuoneissa on termostaattisilla patteriventtiileillä varustetut patterit / Lämmitysmuotona on vesikiertoinen lattialämmitys. Termostaatit sijaitsevat asuntojen seinillä. Kylpyhuoneissa on vesikiertoinen lattialämmitys, jota säädetään keskitetysti ulkolämpötilan perusteella. Rakennuksessa on jäteveden lämmöntalteenottojärjestelmä, joka vähentää rakennuksen lämmitysenergian tarvetta.

Viilennysjärjestelmät

Ainakin keskitetyssä ilmanvaihdossa: Asunnoissa on tuloilman viilennys. Lisäksi maalämpötaloissa, joissa on lattialämmitys: Lattialämmitystä käytetään kesällä myös asuntojen viilennykseen.

Vesi- ja viemärijärjestelmä

Yhtiö liitetään kunnallisiin vesi- ja viemäriverkostoihin. Vesijohtojen runkoputket ja viemärit asunnoissa kulkevat hormeissa, alas lasketuissa katoissa ja koteloissa, jotka on varustettu tarkastusluukuin. Kylpyhuoneissa ja wc-tiloissa kalusteille menevät putket ovat kromattua kupariputkea ja ne on asennettu seinille näkyviin. Asunnoissa on huoneistokohtaiset vesimittarit.

Ilmanvaihtojärjestelmä

Asunnoissa on keskitetyt tulo- ja poistoilmanvaihtokoneet / Asunnoissa on huoneistokohtaiset tulo- ja poistoilmanvaihtokoneet. Mikäli iv-koneet sijaitsevat samalla tasolla ylimmän kerroksen asuntojen kanssa, lisätään teksti: Ylimmän kerroksen asunnoissa on huoneistokohtaiset ilmanvaihtokoneet.

Rivitaloissa on huoneistokohtaiset ilmanvaihtokoneet.

Asuntojen ilmanvaihtokanavat kulkevat piilossa hormeissa, alas lasketuissa katoissa ja koteloissa, jotka on varustettu tarkastusluukuin. Tuloilmaa puhalletaan olo- ja makuuhuoneisiin ja poistoilmaa imetään keittotiloista, kylpyhuone- ja wc-tiloista sekä vaatehuoneesta.

Keskitetyssä järjestelmässä asukas voi tehostaa keittotilan poistoilmanvaihtoa hetkellisesti liesikuvusta ja samalla olohuoneen ilmavirta tehostuu. Huoneistokohtaisessa järjestelmässä asukas voi säätää koko asunnon ilmanvaihdon tehoa liesikuvusta.

Sähkö- ja telejärjestelmät

Sähkö- ja telepisteiden sijoitus ja määrät on esitetty suunnitelmissa. Huoneistoihin on toteutettu antenni- ja yleiskaapelointijärjestelmä. Yhtiön tietoliikenne ja antennijärjestelmä liitetään valokuidulla operaattorin verkkoon.

Asuinhuoneistoihin asennetaan kiinteät LED-valaisimet kylpyhuoneeseen, WC-tilaan, keittiön työtason yhteyteen, vaatehuoneeseen sekä tiloihin, joissa on alakatto.

Asunnot varustetaan keskitetyllä palovaroitinjärjestelmällä.

Rakennuksen katolle asennetaan kiinteistön kulutusta palveleva aurinkopaneelijärjestelmä. Porrashuoneiden ovissa on videokuvallinen ovipuhelinjärjestelmä.

Huomautus!

Tämä on lyhennelmä varsinaisesta rakennustyöselostuksesta.

Ostajan on tutustuttava lopullisiin myyntiasiakirjoihin kauppakirjan allekirjoituksen yhteydessä. Esitteen pohjapiirustukset on tarkistettava kaupanteossa annettavasta 1:50 pohjapiirustuksesta.

Asuntoihin saatetaan joutua lisäämään suunnitelmien ja rakentamisen edetessä vähäisiä alaslaskuja ja kotelointeja LVIS-putkien ja johtojen takia.

Kohde rakennetaan rakentamisluvan hakemisajankohtana voimassa olleiden rakentamismääräysten mukaisesti.

Huomioitava, että kaksikerroksisissa asunnoissa suurikokoisten huonekalujen, kuten esimerkiksi parisänkyjen, kuljettaminen toiseen kerrokseen ei ole välttämättä mahdollista asunnon sisäisen portaan kautta.

Esitteen tiedot perustuvat xx.x.20xx tilanteeseen, oikeus muutoksiin pidätetään.

Helsingissä xx. xxxkuuta 20xx

HELSINGIN KAUPUNKI – ASUNTOTUOTANTO